ტყაშ ტობა

ტყაშ ტობა () — გჷშმალი ტობა ოორუე ამერიკას. გოჯანჷ დიდი ტობეფიშ ბჟადალჸურე, ააშ-იშ (მინესოთა) დო კანადაშ (მანიტობა) თანჯას. ფართობი 4,390 კმ². სიგჷრძა 110 კმ, სიგანა 95 კმ. იდვალუაფუ 323 მ აბსოლუტურ სიმაღალას.Lake of the Woods — The Canadian Encyclopedia  სიტომბა რე 26 მ-შახ, უდიდაში სიტომბა — 64 მ. გეოლოგიურო წჷმარინუანს აგასისიშ ტობაშ ნოსქილედის. ტობას მიარე ტყალამი კოკი რე (გვალო 14 ვითოშიშ უმოსი კოკი). ტყაშ ტობა მერსხუაფილი რე უინიპეგიშ ტობაწკჷმა. ოორუე ძგას იდვალუაფუ ნოღა კენორა (კანადა).

წყარპიჯიშ ღოზი დორთილი რე, წყარპიჯიშ ღოზიშ სიგჷრძა რე 40 ვითოში კმ. ბჟაეიოლ ძგას გჷშმერთუ დიდი ჩქონი, ნამუთ ტობაშა ფართას რე მიშაჭკჷრილი; ეშანილი ჩქონი ტყაშ ტობას ოორუე დო ობჟათე ნორთეფო რთჷნს. ტობაშე გჷშმურს წყარმალუ უინიპეგი.

ტობაშ წყარპიჯეფს რე მიარე სახეშ მაფურინჯე, თაშნეშე ფართას რე გოფაჩილი ჩედუდამი არჭვალი. ტობას რე მუდგაზმარენი ჯიშიშ ჩხომი.Canada Fishing Online. Ontario Fishing  

რესურსეფი ინტერნეტის
 ტყაშ ტობა – ბრიტანიკა  
 ტყაშ ტობა, მორჩილი ინფორმაცია  

სქოლიო

კატეგორია:ააშ-იშ ტობეფი
კატეგორია:კანადაშ ტობეფი